USS Ranger (CV-4)
Sen köli laskettiin 26. elokuuta 1931 Newport News Shipbuilding and Drydock Companyllä Newport Newsissä Virginiassa. Alus laskettiin vesille 25. helmikuuta 1933 kumminaan Herbert Hooverin puoliso. Se otettiin palveluskäyttöön 4. kesäkuuta 1934 Norfolkin laivastontelakalla ensimmäisenä päällikkönään Arthur L. Bristol ja se poistettiin palveluskäytöstä 18. lokakuuta 1946.
USS Ranger (CV-4)
Syksyllä 1939 alus aloitti puolueettomuuden valvonnan Bermudalta pitkin saattuereittejä keskiselle Atlantille ja sieltä edelleen Argentiaan Newfoundlandiin. Se palasi Japanin hyökättyä Pearl Harboriin Norfolkiin partioalueeltaan, jota oli laajennettu aina Port-of-Spainiin ja Trinidadiin. Alus saapui Norfolkiin 8. joulukuuta, josta se lähti 21. joulukuuta Etelä-Atlantille. Alus siirrettiin 22. maaliskuuta 1942 Norfolkin laivastontelakalle huollettavaksi.